Kivi (dollar)
Yangi Zelandiya dollari (maori: tāra o Aotearoa; belgisi: $, NZ$; kod: NZD) — Yangi Zelandiya, Kuk orollari, Niue, Ross yerlari, Tokela va Britaniya hududi, Pitcairn orollarining rasmiy pul birligi va qonuniy toʻlov vositasi. Yangi Zelandiyada u deyarli har doim dollar belgisi ($) bilan qisqartiriladi, ba'zida "NZ$" belgisi uni boshqa dollar bilan ifodalangan valyutalardan ajratish uchun ishlatiladi. 1967-yilda kiritilgan dollar 100 sentga teng boʻlgan. Bu volyutada jami beshta tanga va beshta banknot mavjud boʻlib, eng kichigi 10 sentlik tanga;  inflyatsiya va ishlab chiqarish xarajatlari tufayli kichikroq nominallar toʻxtatildi. Valyuta savdosi kontekstida Yangi Zelandiya dollari ba'zan norasmiy ravishda "Kivi" yoki "Kivi dollari" deb ataladi, chunki uning bir dollarlik tangasida uchmaydigan qush kivi tasvirlangan. Bu valyuta (Yangi Zellandiya dollari) 2019-yilda jahon valyuta bozorining kunlik aylanmasidan 2,1% ni tashkil etuvchi dunyodagi eng koʻp sotiladigan oʻninchi valyutadir.